முதலில் ராகு–கேது பெயர்ச்சிக்கு, நாகசாந்திப் பரிகாரங்களை யோகபலம் பெற்ற நாளில், உங்களுக்கு அனுகூலம் தரும் ஸ்தலங்களில் செய்து வந்தால் முன்னேற்றத்தை வரவழைத்துக் கொள்ள இயலும். அடுத்து குருப் பெயர்ச்சி காலத்தில் குரு தட்சிணா மூர்த்தி வழிபாட்டை முறையாக மேற்கொள்வது நல்லது. குறிப்பாக திசைமாறிய தென்முகக் கடவுளை வழிபட்டால் வாய்ப்புகள் வாசல் தேடி வந்து சேரும். அதன்பிறகு சனிப் பெயர்ச்சி காலத்தில் திருநள்ளாறு, திருக்கொள்ளிக்காடு, குச்சானூர், பெரிச்சிக்கோவில் போன்ற ஸ்தலங் களைத் தேர்ந்தெடுத்து அபிஷேக ஆராதனைகள் செய்து வழிபட்டு வந்தால் வளர்ச்சியில் வந்த தளர்ச்சி அகலும்.